cyanic-selkie/wikianc huggingface dataset:
Tarabinar con chinebro
O estrato arborio ye monoespecifico, y os atros arbols como carrascas u caixicos d'a especie Quercus faginea entran en zonas d'ecotono. En o estrato arbustivo domina o chinebro Juniperus communis hemisphaerica chunto con eixemplars chovens d'a mesma sabina. En o suelo podemos trobar Arctostaphyllos uva ursi crassifolia y a vegatas un estrato muscinal poco denso.
Lescar
A suya población ye de 8.191 habitants (1999) en una superficie de 26,50 km², con una densidat de población de 309,09 hab/km².
Demografía
2004 y 2006: población provisional seguntes o INSEE.
Tribaldos
Tribaldos ye un municipio castellanomanchego, situato en a provincia de Cuenca. A suya población ye de 113 habitants (2008), en una superficie de 21,33 km² y una densidat de población de 5,3 hab/km².
Hippoglossus hippoglossus
O fletán (Hippoglossus hippoglossus (Linnaeus, 1758) ) ye una especie de peix d'a orden d'os Pleuronectiformes y familia Pleuronectidae que plega a medir dica 1,2 m de longaria y aconsigue los 200 kg de peso, encara que no son raros eixemplars de dica 3 m y 320 kg. Se troba preferentment en l'oceano Atlantico. Puede vivir dica 50 anyadas d'edat.
Villalgordo del Marquesado
Villalgordo del Marquesado ye un municipio castellanomanchego, situato en a provincia de Cuenca. A suya población ye de 104 habitants (2008), en una superficie de 30,02 km² y una densidat de población de 3,46 hab/km².
Palinurus elephas
A langosta (Palinurus elephas (Fabricius, 1787) ) ye una especie de crustacio d'a orden d'os Decapoda y familia Palinuridae que ye frecuent en a Mar Mediterrania y muito apreciada en a gastronomía. Ye d'habitos nueiturnos y s'alimenta de chicoz cucos, cangrillos u animals muertos, amagando-se en crepas de penyas u espelungas a'l de día.
Sudafrica
A Republica de Sudafrica ye un país que se troba situato en a estrimera meridional d'o continent d'Africa. Muga con os estatos de Namibia, Botsuana, Zimbabwe, Mozambique y Eswatini. Antiparte, o Reino de Lesoto ye un chicot país que se troba enclavato dentro d'a Republica de Sudafrica. Tamién muga a l'este con l'Oceano Indico y a l'ueste con l'Oceano Atlantico.
A suya población ye de 43.647.658 habitants (estimación de 2002) en una superficie d'1.219.912 km², con una densidat de población de 36 hab/km².
Sudafrica ye organizata politicament como una republica, y as suyas capitals son Pretoria (administrativa), Bloemfontein (chudicial) y Ciudat d'o Cabo (lechislativa); sindembargo, a mayor ciudat d'o país ye Johannesburgo. L'actual president d'o país ye Jacob Zuma. Sudafrica, que fa parte d'a Unión Africana, d'a ONU y d'a Commonwealth, ye independient d'o Reino Uniu dende o 31 de mayo de 1910.
En estar un país con una gran diversidat etnica por a suya propia historia, Sudafrica tien muitas luengas oficials: Afrikaans, zulú, xhosa, swazi, ndebele, sotho, tsonga, tswana, venda, pedi y anglés. A población d'orichen africano ye, alto u baixo, o 75% d'o total d'a población, y arredol d'o 25% son descendients de colonos europeus (holandeses, alemans, hugonotz occitans y franceses, angleses, chodigos y atros) y dividitos actualment en africaners y anglofonos. Tamién bi ha minorías d'antigas colonias britanicas, como indios.
A historia de Sudafrica tien como gran esferencia con a resta d'o continent africano a plegata dende 1625 de muita población d'orichen europeu a mans d'a Companyía Neerlandesa d'as Indias Orientals, situación que ye l'alazetz d'as posteriors luitas entre as poblacions blanca y negra y d'o rechimen d'o apartheid institucionalizau dende 1948, en rematar a Segunda Guerra Mundial, por a minoría blanca boer d'o National Party (Partiu Nacional). O rechimen d'o apartheid y a segregación racial no remató dica 1990, quan se celebroron as primeras eleccions autenticament libres en o país.
Sudafrica se caracteriza por a suya importancia en recursos mineros en oro, diamants, carbón y cuantos atros minerals. Istos recursos esdevenioron d'importancia estratechica mientres a Guerra fría, premitiendo a pervivencia d'o sistema politico d'o apartheid.
Toponimia
A Republica de Sudafrica tien 11 luengas oficials, estando o nombre d'o país en cadaguna d'ixas luengas o siguient:
Cheografía fisica
A superficie d'o país ye d'1.219.912 km², estendillando-se en un territorio cheograficament prou variato. En o centro d'o país se troba o disierto d'o Kalahari, que ye rodiato por un altiplano dito Highveld, o qualo s'estendilla dende 1.500 dica 2.400 metros d'altaria dencima d'o livel d'a mar. A rechión costera ye estreita y deseparata de l'interior por una succesión de montanyas.
Hidrolochía
left|thumb|250px|O [[río Orange, o prencipal río d'o país.]] O prencipal río d'o país ye o río Orange, que tien o suyo naixedero en Lesoto (monts Drakensberg) y a suya desembocadura en l'Oceano Atlantico, estando a suya cuenca hidrolochica a mayor parte d'a superficie d'o país, y fendo de muga con Namibia en zaguerías d'o suyo recorrito. O segundo río en importancia de Sudafrica y o río Limpopo, que desaugua en l'Oceano Indico fendo de muga a o norte con Botsuana y Zimbabwe. Antiparte, o tercer río d'o país ye o río Vaal, un afluent d'o río Orange.
Exoplanetolochía
A exoplanetolochía, u sciencia exoplanetaria, ye una sciencia relacionada con o estudio d'as exoplanetas (u planetas extrasolars). Emplega un enfoque interdisciplinario que incluye astrobiolochía, astrofisica, astronomía, a sciencia planetaria (u planetolochía), cheoquimica, astroquímica y astrocheolochía. A exoplanetolochía s'ocupa d'o estudio d'as planetas extrasolars en termins d'a suya fisica, a biolochía teorica y la geoquímica. L'escubrimiento de exoplanetas en transito debant d'a suya estrela mai ha dau puesto a la naixencia d'iste nuevo campo emerchent en a sciencia.
Planeta sin nuclio
Una planeta sin nuclio (en anglés "coreless planet") ye un tipo teorico de exoplaneta terrestre que no tien nuclio metalico; asinas a planeta ye efeutivament nomás que un granizo manto pedregoso.
Sudafrica
Climatolochía
En Sudafica se puet trobar quatre trazas climaticas prencipals:
Cheografía humana
A población total d'o país ye de 43.647.658 (estimación de 2002), estando as prencipals ciudaz d'o país Ciudat d'o Cabo (2.984.100 habitants, estimación de 2004), Durban (2.531.300 habitants, estimación de 2004), Johannesburgo (1.975.500 habitants, estimación de 2004) y Pretoria (1.473.800 habitants, estimación de 2004).
Cheografía politica
Dica 1994, mientres o apartheid, Sudafrica se trobaba dividita en nomás que 4 provincias, amás de 10 bantustans formalment independients encara que a comunidat internacional no reconoixeba ixas pseudo-independencias. Quan remató o rechimen anterior desapareixioron os bantustans y a 4 provincias se dividioron en territorios más chicotz.
En l'actualidat, asinas, a Republica de Sudafrica se divide administrativament en 9 provincias:
Diego Ciorciari
Diego Ciorciari (2 de marzo de 1980 de Santa Fe, Archentina) ye un chugador archentino profesional de baloncesto. Tien una altaria de 1,85 metros y ocupa a posición de base. En l'actualidat chuga en o Club Deportivo Hispano Americano d'a LNB d'Archentina.
Sudafrica
Cheografía politica
right|thumb|250px|División politica d'o país.
Historia
Encara que mientres o periodo de l'apartheid (u mesmo en momentos anteriors de supremacía colonial) se miró d'aparentar que a Historia de Sudafrica prencipiaba nomás en plegar l'hombre blanco en o territorio, a Historia de Sudafrica prencipia mesmo dende que apareixe l'hombre en o continent africano, en haber-ie tamién importants chacimientos arqueolochicos ta l'estudio d'os antipasatos de l'hombre. Mesmo s'explicaba que quan en 1652 plegoron os colonizadors europeus, en o territorio de l'actual Sudafrica nomás i viviban que chicotz grupos de población ixeminata formatos por cazadors-recolectors sin garra civilización, y que en o sieglo XVII i plegoron os primers grupos de bantús, que se deciba que yeran una mica más (encara que no guaire) civilizatos.
Mientres o periodo d'os navegants europeus (primero d'o Reino de Portugal, y dimpués d'o Reino de Francia y d'o Reino Uniu) enta la India, Sudafrica esdevenió una fita important en ixa rota comercial, encara que a suya explotación no prencipió dica o sieglos XVII-XVIII, quan bi plegoron os colonos neerlandeses, substituyius en o sieglo XIX por os britanicos, que facioron esdevenir o territorio una d'as suyas colonias.
Mientres o sieglo XIX, l'actual Sudafrica estió puet que o solo lugar a on esclató una guerra entre colonizadors blancos, a dita Guerra d'os Boers, que remató con a redota d'os colonos d'orichen neerlandés, encara que dende prencipios d'o sieglo XX os boers conquirioron una parte important d'o poder politico en o territorio, rematando con a imposición de l' apartheid oficialment dende 1948, en rematar a Segunda Guerra Mundial. Sindembargo, l' apartheid y a segregación racial rematoron en os anyos 1990 con a cesión d'o poder politico a la mayoría d'a población d'o país, de raza negra.
Prehistoria
left|thumb|250px|O cranio d'o dito [[Nin de Taung, d'a especie Australopithecus africanus, trobato en Sudafrica en 1924.]] O territorio de Sudafrica tien beluns d'os más antigos chacimientos paleoantropolochicos conoixitos dica hue, con Kenya y Etiopia. Asinas, en 1924 se i trobó un cranio fosil d'un nin d'a especie Australopithecus africanus, dito o Nin de Taung, a man d'a localidat de Taung, en a Provincia d'o Norueste, encara que a comunidat scientifica no aceptó a valideza d'o fósil dica os anyos 1950. Fa 3 milions d'anyadas, l'actual territorio sudafricano yera ocupato por bellos grupos d'Australopithecus, seguntes as troballas feitas en as espelungas de Sterkfontein y Kromdraai. Istos grupos de prehominidos fuoron succeditos por chents d'o chenero Homo, incluyindo-ie Homo habilis, Homo ergaster y hombres mudernos (Homo sapiens). D'os Homo habilis destacan os chacimientos de Sterkfontein (datato en 3,3 milions d'anyadas d'antiguidat), Swartkrantz, Drimolen u Kromdal. En a provincia de KwaZulu-Natal (espelunga Border) se i troboron os más antigos vestichios dica hue d'o emplego de tecnolochía asociata a humans mudernos, datata alto u baixo en 195.000 anyadas.
L'actual población sudafricana apareix en o territorio fa alto u baixo 40.000 anyadas, encara que vinclata con a población anterior d'o territorio, y son os ditos khoisan (termin que hue se prefiere a bosquimans u hotentoz, consideratos denigrants en estar asociatos a las denominacions emplegatas mientres o dominio colonial y l' apartheid), encara que en realidat se trataba de dos grupos humans diferents, os khoi y os san, con diferencias entre ells nomás que lingüisticas. Istos grupos creyoron un arte rupestre propio, que s'estendilla dica l'actual Namibia, con pinturas de 27.000 anyadas d'antiguidat u gravatos de 10.000 anyadas. D'istos grupos, os san viviban d'a cazata (incluyindo-ie a pesca) y d'a recolección d'alimentos, en chicotz grupos con poco desembolique de poder social u politico, y os khol viviban d'a ganadería de uellas dende o sieglo I, estendillatos por o territorio encara que con mayor desembolique socio-politico. Iste proceso d'adopción d'a ganadería fació que a luenga se deseparase entre istos dos grupos, en emplegar os khol termins relativos a la ganadería desconoixitos ta los san. No i heba denguna atra esferecia important entre os dos grupos, y pareix que os khol adhibioron a o suyo grupo a muitos san, vivindo os dos grupos en a dita Edat de Piedra. left|thumb|250px|As migracions d'os [[bantús dende l'actual Camerún dica Sudafrica, en trescruzando a mitat d'Africa.]] L'agricultura, as ferramientas agricolas y a Edat de Fierro plegoron enta l'actual Sudafrica con os bantús, que marchoron dende l'actual Camerún arredol d'o sieglo XVI aC, ye fácil que por a desertificación d'o disierto d'o Sahara, plegando a Sudafrica en dos grupos: uno baixando por a costa de l'Oceano Atlantico (encara que iste grupo tamién se diz que quedó en l'actual Namibia), l'atro viachando enta l'este dica Tanzania (á on plegó o sieglo XI aC) y luego enta o sud dica Malaui, estando iste zaguer grupo l'inventor d'a metalurchia en o sieglo IX aC mientres a suya estadía en Tanzania, y fendo dentrar o territorio sudafricano en a Edat de Fierro.
Se conoix tamién que arredol d'os sieglos IV y V s'establioron a o sud d'o río Limpopo nuevos grupos d'agricultors y ganaders d'o grupo etnico d'os bantús, que dimpués se tresladoron encara més enta o sud, enta l'actual provincia de KwaZulu-Natal, a on se troba o lugar d'ocupación más antiga conoixita d'istos grupos, que ye de 1050. O grupo bantú que s'establió más a o sud estioron os xhosas, que plegoron dica o río Fish, en l'actual provincia d'o Cabo Oriental. Istas poblacions, que culturalment perteneixeban a la Edat d'o Fierro, desplazoron a grupos etnicos más atrasatos culturalment y que i viviban d'antis más. Sindembargo, dica la plegata a o territorio d'os portugueses, tecnicament istas poblacions encara viviban en a Prehistoria, por no conoixer pas a escritura.
En o sieglo X apareix o primer estato en o territorio de l'actual Sudafrica, o reino de Mapungubwe (o chacimiento arqueolochico d'os repuis d'a suya antiga capital, Mapungubwe, fuoron declaratos Patrimonio d'a Humanidat en 2003 por a UNESCO), y dende meyatos d'o sieglo VIII bi heban ciudaz-estato que feban comercio con Omán, India u China. Una d'as caracteristicas d'ixas envueltas yera a practica d'a menería, con menas de fierro, estanyo, oro u cobre, estando istos dos zaguers productos destinatos a la suya exportación y os dos primers a o suyo consumo local. Sindembargo, quan se descubrió en 1933 o chacimiento de Mapungubwe, fue ignorato, por contradecir as teorías d'o apartheid que negaban a existenxia d'un estato en a rechión antis de plegar-ie os colonizadors blancos.
O reino de Mapungubwe s'adedicaba a ormino a o comercio, y con o estato d'o Gran Zimbabwe, establito a o norte en o sieglos XII-XV, estioron en contacto con as primers ciudaz establitas en a costa de l'actual Mozambique, con qui praticaban o comercio y que yeran as suyas intermediarias con China u la India.
A presencia portuguesa
right|thumb|250px|Rota de [[Vasco da Gama enta la India dende as costas sudafricanas.]] Os navegants portugueses plegaron a la redolada en o suyo camín enta la India, quan en 1488 i plegó Bartolomeu Dias, que clamó a o lugar Cabo das Tormentas (Cabo d'as Tronatas, en aragonés) por o mal orache que i trobó en a redolada. Bartolomeu Dias estió o primer europeu en plegar dica a o sud d'o continent d'Africa, ubriendo asinas una vía ta o comercio d'Europa con Asia a traviés de l'Oceano Atlantico y de l'Oceano Indico, evitando o comercio con os territorios controlatos por l'Imperio Otomán. Sindembargo, en tornar a Portugal, por motivos de caire propagandistico, o rei Chuan II de Portugal li cambeó o nombre a o lugar enta Cabo da Boa Esperança (Cabo de Buena Esperanza en aragonés), nombre que mantién encara hue, ta evitar a mala fama d'o lugar asociata a lo nombre que li heba puesto Bartolomeu Dias.
Dies anyadas dimpués d'o viache de Bartolomeu Dias, una nueva flota portuguesa, mandata por Vasco da Gama, marchó de Portugal enta Calcuta, en pasando por o Cabo de Buena Esperanza y trescruzando luego l'Oceano Indico. Sindembargo, en istos primers viaches os portugueses no s'instaloron pas en o territorio sudafricano, encara que creyoron factorías en bels puestos d'Angola, de Mozambique y d'atros puestos d'Africa Oriental, amás d'en Goa, en territorio indio, y en Macau, en China. O motivo de que no s'instalasen en Sudafrica yera, d'una man, que yera difícil recalar-ie en o viache de tornata dende la India, por a dirección d'os vientos predominants, y d'atra man, l'ausencia en o territorio d'a posibilidat de trobar-ie alimentos, amás que l'actitud d'os nativos no yera pas muit amistosa. A vegatas bi habió desembarcos puntuals, ta apropiar-sen de vacas d'os nativos, como en 1510, quan desembarcó l'almirant Francisco de Almeida, qui morió chunto con 50 d'os suyos soldatos en un combate con os nativos.
Tampoco podeba estar o territorio una fuent d'esclavos, en no existir-ie pas dengún estato centralizato con elites que esdeveniesen os proveidors d'esclavos d'os portugueses, intermediarios que caleba tener ta que controlasen o territorio, situación que sí troboron os portugueses en atros puestos, como en os territorios d'Angola, Mozambique u o golfo de Guinea.
Encara que os portugueses facioron bels alcuerdos con as poblacions d'a redolada, istos pactos no s'han conservato pas dica hue. O portugueses no ocuporon pas o territorio, sino que nomás lo trescruzaban, amás de i acullir a os supervivients d'os naufrachios escaicitos en a rota comercial. A chesta d'os portugueses fue recullita por o poeta portugués Luís de Camões en o suyo poema epico Os Lusíadas. Dica o sieglo XVII a situación en Sudafrica continó estando alto u baixo igual, dica que i plegoron en 1652 os neerlandeses.
A presencia neerlandesa
right|thumb|250px|[[Jan van Riebeeck establix una factoría en o Cabo de Buena Esperanza o 6 d'abril de 1652, en un quadro de Charles Davidson Bell.]] En o sieglo XVII, os habitants d'os Países Baixos (ye decir, os neerlandeses) consolidoron a suya independencia, luego d'una luenga guerra con Espanya, en perteneixer ixe territorio tamién a la Casa d'Austria. O nuevo país, volcato enta o comercio, establió una companyía comercial ta las suyas transaccions con a India y o sudeste d'Asia, a dita Companyía neerlandesa d'as Indias Occidentals, y continó con o camín ubierto por os portugueses, encara que os neerlandeses sí que instaloron bellas factorías comercials en l'actual Sudafrica. Asinas, o 6 d'abril de 1652 Jan van Riebeeck establió un puesto ta abastir os barcos neerlandeses en o cabo de Buena Esperanza, y mientres os sieglos XVII y XVIII continó a expansión d'a chicota colonia neerlandesa. A calendata d'o desembarco neerlandés fue considerata por a población afrikaner de Sudafrica dica fa pocas anyadas como a calendata de creyación de Sudafrica.
Tamién a Companyía anglesa d'as Indias Occidentals, competidora d'a suya quasi homonima neerlandesa, s'heba instalato en ixe inte en Sudafrica, prencipiando una rivalidat comercial entre as dos companyías que yera amás una rivalidat politica entre os dos países a que perteneixeban. Mesmo os britanicos preboron d'instalar-ie una colonia de tipo penal mientres o sieglo XVII, antis d'o desembarco neerlandés.
A presencia britanica
dreita|thumb|250px|Mapa d'a colonia neerlandesa d'o Cabo en [[1809.]] En 1797, mientres as Guerras napoleonicas, os Países Baixos y o Reino Uniu luitoron entre sí en a dita Quatrena Guerra anglo-neerlandesa, y as tropas de l'Exercito britanico fuoron ninviatas a ocupar as posesions neerlandesas en o cabo de Buena Esperanza, ta evitar amás a posible influencia d'as ideyas d'a Revolución Francesa en un puesto tan sensible ta la suya politica colonial como yera la India, en trobar-se a colonia neerlandesa clavata en a rota enta la India. En continar os Países Baixos a suya alianza militar como o estato satelite que yera en ixe inte d'a Francia de Napoleón Bonaparte, o Reino Uniu s'anexionó o territorio en 1805, continando dimpués con una politica d'expansión enta o norte d'a colonia, a quala cosa fació que bi hese encara más luitas contra os xhosas, plegando a nueva muga con iste pueblo dica o río Fish, linia de muga que os britanicos fortificaron en establir-ie cuantos fuertes.
Os colonos d'orichen neerlandés, que se veyeban discriminatos en o poder en a nueva colonia britanica, marchoron y s'establioron en parti más a o norte, a on fundoron bellas comunidaz independients que yeran en luita con a población negra d'a redolada, encara que tamién yeran en tensión con a colonia britanica, que veyeba istas tierras ocupatas por os colonos neerlandeses (u boers, como yeran ditos ya en ixas envueltas) como o suyo futuro territorio d'expansión colonial.
Economía
right|thumb|250px|Un [[diamant d'a mina Kimberley, en Sudafrica.]] A economía de Sudafrica ye a economía mas gran d'Africa, y suposa alto u baixo a quatrena parte d'o PIB total d'o continent, por a quala cosa ye un important motor economico continental; ye a 24ena economía d'o mundo. Destaca como actividat economica prencipal a menería, en estar Sudafrica muit rica en recursos minerals, destacando-ie o carbón y bellos metals y minerals preciosos, como oro, platino y diamants. Asinas, Sudafrica ye o segundo país d'o mundo en producción d'oro dezaga de China con o 15% d'a producción mundial, tenendo sindembargo un 25% d'as reservas mundials d'ixe metal; ye tamién o primer país productor de platino, producindo o 75% d'a producción mundial d'iste metal; y ye o 5eno país productor de diamants. Se i puet trobat tamién produccions importants de cobre, uranio y níquel, amás de produccions mas chicotas d'atros metals i minerals.
Tamién destaca o país por a suya industria, que ye a industria con una diversificación mas gran y amás a industria mas potent d'o continent; cal mencionar as industrias d'os sectors automovilistico, de transformación de minerals, de transformación de biens agricolas y ganaders, de producción d'enerchía y d'o sector aeronautico. left|thumb|250px|Uellas en una grancha sudafricana. Respective de l'agricultura, que ocupa alto u baixo o 12% d'a superficie d'o país, Sudafrica produce cantidatz prou importants de panizo, trigo, canya de zucre, fruitas y legumbres, sin xublidar-se d'a suya viticultura (en 2005, Sudafrica estió o 9eno productor mundial de vin, con arredol de 600 millons de litros). En a ganadería, destaca por as uellas y por a prodicción d'a suya avicultura. Tamién produce lana y leit, derivatos d'a ganadería.
Sudafrica destaca tamién por o suyo sector turistico, en estar o país prou densenvolicato ta ufrir a los turistas una estructura adequata a las suyas potencialidatz: Sudafrica tien un amplo rete de parques nacionals, ta o turismo de naturaleza, y unas plachas con clima mediterranio y sin problemas de masificación.
A divisa de Sudafrica ye o rand, que se divide en 100 centavos (ye decir, centimos).
Esporte
200px|thumb|O lanzador de disco [[Frantz Kruger en 2010.]]
Sudafrica fue alpartada d'organizacions internacionals esportivas por a suya suya politica d'o apartheid dende os anyos 1960 dica 1992.
Os esportes mes populars son o rugby y o cricket practicaus prencipalment por personas de raza blanca y o fútbol practicau cheneralment por chugadors de raza negra, istas tendencias de practicar un l'esporte seguntes a raza u clase social zaguerament son en retroceso. Atros esportes populars individuals son a natación, l'atletismo, golf, boxeyo, tennis y surf.
Competicions esportivas
Sudafrica bi ha organizato os Campionatos Mundials de Fútbol de 2010, os primers organizatos en Africa.
Sarramesan
Sarramesan (Sarramesan en occitán, Sarremezan en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Sent Gaudenç y rechión d'Occitania.
A suya población ye de 69 habitants (1999) en una superficie de 4,25 km², con una densidat de población de 16,24 hab/km².
Antella
A suya población ye de 1.490 habitants (2011), en una superficie de 17,60 km² con una densidat de población de 84,66 hab/km².
Cheografía
O lugar d'Antella se troba situato a 44 metros d'altaria sobre o livel d'a mar, a una distancia de 50,2 km d'a ciudat de Valencia a capital d'a suya provincia y d'o País Valenciano.
Por o termin d'Antella trescruza o río Xúcar, fendo amás de muga con o termin municipal de Sumacàrcer.
Mugas
O suyo termin municipal muga con os termins d'Alberic, Alchezira, Càrcer, Cotes, Gabarda y Sumacàrcer.
True Lies
True Lies (títol orichinal en anglés, en aragonés Mentiras verdaderas, enguerada en Aragón con o títol en castellano de Mentiras arriesgadas, en aragonés Mentiras arrisgadas) ye una cinta de cine estausunidense de cine de comedia d'acción de l'anyo 1994 dirichida por James Cameron seguntes un guión adaptau por él mesmo basau en o guión d'a cinta de cine francés La Totale! (Claude Zidi, 1991), obra de Simon Michaël, Claude Zidi y Didier Kaminka. Con una banda sonora orichinal de Brad Fiedel y una dirección de fotografía de Russell Carpenter, la suya producción cinematografica ye al cudiau de James Cameron y Stephanie Austin ta la productora cinematografica Lightstorm Entertainment. Entre d'atros, fan parte de l'elenco d'a cinta los actors Arnold Schwarzenegger, Jamie Lee Curtis, Tom Arnold, Bill Paxton, Tia Carrere, Art Malik, Eliza Dushku, Grant Heslov y Charlton Heston.
En True Lies se conta la historia de Harry Tasker / Harry Renquist, un reputau espía estausunidense que investiga un grupo terrorista mientres que su muller creye que treballa en una aborrida oficina y que bel día se troba secuestrau chunto con ella por ixe mesmo grupo terrorista. A cinta s'ambienta en epoca actual d'a cinta (1994) en Miami y atros puestos de Florida, en Washington, DC, en Maryland, y se rodó en Baltimore (Maryland), San Diego (California) y en os Estudios Greenwich en Miami (Florida). Se tracta d'una cinta con bels premios y nominacions, en podendo destacar un Globo d'Oro a la Millor Actriz de Musical u Comedia en a suya 52ena edición y una nominación a lo Premio Oscar a los Millors Efectos Visuals en a suya 67ena edición.
Mar
thumb|300px|right|[[Mar Caspio dende o satelite.]] thumb|300px|right|[[Mar de Chile.]]
A mar u o mar (d'o latín < MARE) ye una masa d'augua salada de grandaria inferior a l'oceano. I hai tres categorías de mars: mars litorals, mars interiors u trancadas y as mars ubiertas.
Tamién se clama mars a os grans lacos, por un regular d'augua salada, que no desauguan as suyas auguas, como a mar d'Aral.
Gyps fulvus
O vueitre (Gyps fulvus (Hablitz, 1783) ) ye una especie d'au d'a orden d'os Accipitriformes y familia Accipitridae. Ye una d'as mayors rapinyaderas que se puede trobar en a peninsula Iberica que supera en envergadura (dica 260 cm) mesmo a l'alica imperial.
Citoplasma
thumb|300px|O citoplasma ye lo numero 14.
O citoplasma (d'o griego antigo κύτος kýtos "recipient","vaco" y πλάσμα plásma "estructura") ye la estructura basica que plena una celula adintro d'a membrana celular externa (plasmalema).
O citoplasma consta d'o citosol como fase liquida, incluyidas as substancias y proteínas disueltas en ell, y lo citoesqueleto mas soliu. En o citoplasma tamién i hai cuantos organulos, que pueden estar abuegaus per membranas y bella vez incluyius. En o caso d'as celulas eucariotas, o nuclio celular rodiau per o citoplasma gosa considerar-se per deseparau y lo suyo conteniu rodiau per a membrana nucleyar se denomina carioplasma.
Càrcer
Càrcer ye un municipio de la provincia de Valencia, situato en la comarca de la Ribera Alta. La suya población ye de 1952 habitants (2014), en una superficie de 7,4 km² con una densidat de población de 263,78 hab/km².
Mitocondria
thumb|300px|Estructura d'una mitocondria.
Càrcer
Toponimia
Robert Pocklington interpreta este toponimo a partir de "cárcel", que fa referencia a vals muito cerradas por ripas u costeras con muita pendient. Lo toponimo Sumacàrcer tendría un orichen pareixiu.
Mugas
Lo suyo termin municipal muga con Alcàntera de Xúquer, Antella, Cotes, Gavarda, Exativa y Sallent d'Eixativa.
Mitocondria
Una mitocondria (d'o griego antigo μίτος mitos "filo","vetel" y χονδρίον chondrion "granulo") ye un organulo que se troba en as celulas d'a mayoría d'os eucariotas, como animals, plantas y fongos. As mitocondrias tienen una estructura de dople membrana y fan servir a respiración aerobica pa chenerar trifosfato d'adenosina (ATP), que s'utiliza en tota la celula como fuent d'enerchía quimica. Estioron descubiertas per Albert von Kölliker en 1857.
Feno
thumb|right|250px|Un [[tractor chirando o feno.]] O feno u fen (d'o latín <FENUM), anque ye muit frecuent que se le diga simplament «hierba», ye a mezcla de hierbas secas con a cual s'alimenta a bels animals herbivoros domesticos, especialment cuan se tienen en condicions de reclusión y no pueden paixentar-se solos.
O feno actúa como base de l'alimentación de bels animals domesticos, como os conillos, que por estar fuyedizos no pueden deixar-se en puestos ubiertos a on que podrían consumir a hierba solos. Tamién ye la base d'alimentación que tienen toz os grans herbivoros, dende ovellas y crabas dica vacas, bueis, mulas y caballos, en os meses fridos.
Manimenos, a toz os animals alimentaus con feno ye convenient que se les complemente a dieta con belatros alimentos, como cerials (principalment s'emplega l'hordio u o cevau) y/u prensos sinteticos.
Composición
O feno se composa de hierbas diversas, no siempre cautivadas, u d'una sola especie en función d'a on procede. Anque existe especies domesticadas principalment ta fer-ne feno, como l'alfalz, y cada vegada con mas frecuencia o feno se fa con ixas especies, tradicionalment tamién s'ha aprofitau o feno natural que dimana de fenals u extensions a on que a diversidat d'especies herbacias s'ha manteniu, de forma natural, porque se i feba pasturar os animals domesticos.
Por ixo, o feno de fenal tipico se forma d'una gran diversidat de hierbas d'entre as que predominan as graminias (especialment, as que se conoix de forma colectiva como belluecas) por estar mas resistents y adaptaderas a la pastura frecuent de o ganau. Iste tipo de feno s'asocia con expleitacions rurals, no mecanizadas, en as cuals a siega d'a «hierba» se fa en os propios erials a on que en os meses favorables s'ha feito paixentar a os animals.
Muit a sobén, os fenals de feno natural son luent de o nuclio de población y no son terrens de cultura, sino semi-silvestres que fan parte d'un paisache humanizau, a on que a pastura d'os animals durant anyos ha condicionau a formación d'un prau herboso pero con especies silvestres. O feno d'iste tipo d'extensions se siega a mano, con o dallo, y se transporta ligau en falciellos con bastes y samugas sobre os mastos, u en carro.
A despoblación d'o mundo rural, que ha deixau desamortizadas muitas fincas que enantes yeran precisas ta la producción d'alimentos humans, en chunto con a mecanización de l'agricultura, ha favoreixiu o cautivo de l'alfalz como especie fenera. En l'actualidat, en países de clima mediterranio (como o que tenemos en a peninsula Iberica) l'alfalz ye a principal especie que s'emplega como feno; y a demés se cautiva de propio ta ello, mientres que fa bellas decadas cuan no i heba tanta maquinaria en as fayenas de l'agricultura, os campos d'alfalz yeran una minoría.
Importancia
As reservas de feno yeran cabals en a ganadería tradicional, pus de l'acumulación de hierba dependeba a supervivencia de o ganau en os periodos de carencia, como l'hibierno. Ta iste manester, cuasi todas as casas con reses de ganau segaban y guardaban hierba en hierbers u en pallers en o verano, y a cantidat que se podese guardar en istas dependencias yera muit a sobén o factor limitant que determinaba o numero maximo de cabezas que podeba tener una casa.
A demés d'isto, o feno se podeba almagacenar apilau en niedas, arredol d'un niedil, anque como d'ista forma ye mas exposau a o tempero, gosa calamonar-se y tiene una vida menor.
Bibliotecas Publicas Municipals de Zaragoza
thumb|Centro Coordinador de Bibliotecas y Biblioteca Publica Ricardo Magdalena As Bibliotecas Publicas Municipals de Zaragoza son un rete de bibliotecas publicas dependients d'o Concello de Zaragoza, a traviés d'o Patronato Municipal d'Educación y Bibliotecas, organismo chestor d'a politica bibliotecaria municipal. A suya misión ye dotar a toz os ciudadans de cualsequier edat, materials y servicios que faciliten l'azeso a la información, a formación, l'ocio y a cultura.
O rete conta con un Centro Coordinador, 25 bibliotecas publicas (24 bibliotecas de cercanía trobatas por a ciudat y una especializata, a Biblioteca ta Chovens Cubit), un bibliobús y servicios d'ampliaria bibliotecaria, amás de l'ofrexiu a traviés d'o sitio web.
Funcions
Son funcions d'as Bibliotecas Publicas Municipals de Zaragoza as contempladas en l'articlo 2 d'o Reglamento de Funcionamiento y Rechimen Interno d'as Bibliotecas Publicas d'Aragón :
Betanzos
Betanzos ye un municipio espanyol d'a comunidat autonoma de Galicia que se troba en a provincia d'a Coruña. A suya población ye de 13.030 habitants (2021), en una superficie de 24,19 km² y una densidat de población de 536 hab/km².
Discurso
thumb|250px|[[Martin Luther King en pronunciando lo suyo discurso I Have A Dream.]] Un discurso (d'o latín discursus, carrera d'un puesto enta un atro) ye ixo que se diz de contino en a expresión oral, mas que mas si se tracta d'una exposición oral en publico, en charrando d'un tema concreto con bella fondura y extensión. O discusro se compón de qualques estructuras lingüisticas, como sintagma, frases, oracions u paragrafos. Istas estructuras siguen un orden y se combinan seguntes bellos regles. En orichen designaba nomás que a la dicción en publico y en directo d'o texto d'o discurso, pero modernament han apareixiu nuevos medios de comunicación y nuevas tecnolochías que permiten la difusión d'un discurso en a distancia (a traviés d'a radio u d'a televisión) y tamién a suya reproducción en diferiu, a traviés d'a suya grabación ta estar preservau y reproduciu con posterioridat a la suya dicción.
Dende los mesmos orichens d'o discurso, iste ha estau vinclau a l'oratoria y a la vida politica, estando bien conoixius bellos discursos con gran impacto politico, como lo discurso de Martin Luther King I Have A Dream mientres a Marcha en Washington por o treballo y la libertad lo 28 d'agosto de 1963.
Universidat Niccolò Cusano
A Universidat Niccolò Cusano (Università degli Studi Niccolò Cusano, tamién conoixida como Unicusano) ye una universidat fundata en Roma, Italia, en 2006, por Stefano Bandecchi.
Districtos de Viena
thumb|right|300px|Localización de Viena en Austria. 300px|thumb|Placa d'a [[carrera Louis Haefliger en o 21eno districto]]
A ciudat de Viena se divide politicament en 23 districtos urbans (en alemán Bezirk). Os habitants de Viena se refieren a os districtos bien por o suyo nombre, o bien por o suyo numero: «o decimosieteno», «Viena 17» u «Viena XVII». Istos numeros se troban en toz os sinyals d'as carreras debant d'o suyo nombre (por eixemplo, "17, Pezzlgasse") y forman o segundo y tercer dichito d'o codigo postal (1010 ta o primer districto dica 1220 ta o 22eno districto, estando o 23eno distrito una excepción.
Lista de los distritos de Viena
thumb|center|300px|Districtos de Viena por numeros
Heinrich Daniel Ruhmkorff
250px|right|thumb|A [[bobina de Rühmkorff.]] Heinrich Daniel Ruhmkorff (u Rühmkorff), naixito de Hannover, en l'electorato de Hannover (hue Baixa Saxonia) o 15 de chinero de 1803 y muerto en París (Francia) o 20 d'aviento de 1877, estió un incheniero y fisico alemán.
Heinrich Daniel Ruhmkorff estió l'inventor d'a bobina de Ruhmkorff (u bobina de Rühmkorff), una bobina d'inducción que produce una chispa de dica 30 cm de longaria. Encara que ista bobina inicialment yera prensata ta o suyo uso en a Medicina, fue emplegata como chenerador de corriente d'alta tensión por fisicos como Gustav Kirchhoff u Heinrich Rudolf Hertz ta as suyas experencias en as ondas hertzianas, y tamién por Édouard Branly ta descubrir os radioconductors emplegatos dimpués por Oliver Lodge ta bels aparatos que fació servir Guglielmo Marconi ta os suyos experimentos con a radioelectricidat.
En 1855 engueró a suya tienda en París ta la venta d'aparatos electricos d'alta calidat. En a suya empresa milloró as bobinas, en colaboración con Antoine Masson u Hippolyte Fizeau.
Montgalhard de Sava
Montgalhard de Sava (Montgalhard de Sava en occitán, Montgaillard-sur-Save en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Sent Gaudenç y rechión d'Occitania.
A suya población ye de 66 habitants(1999) en una superficie de 4,13 km², con una densidat de población de 15,98 hab/km².
(486958) Arrokoth
2014 MU69, conoixiu como Arrokoth (d'antis apodau por la NASA como Ultima Thule y dito provisionalment como PT1 y 1110113Y por os equipes que controlan la misión New Horizons y lo telescopio espacial Hubble), ye un obcheto transneptuniano localizau en a cincha de Kuiper. Ye composau d'a chunta de dos parti clamadas "Ultima" y "Thule", de 19 km y 14 km respectivament. Con un periodo orbital de 298 anyadas y una inclinación baixa y excentricidat, ye clasificau como un obcheto clasico d'a cincha de Kuiper.
Platoon Leader
Platoon Leader (títol orichinal en anglés, en aragonés Líder d'o pelotón, enguerada en Aragón con o títol en castellano de Cabeza del pelotón, en aragonés Cabeza d'o pelotón) ye una cinta de cine belico de l'anyo 1988 dirichida por Aaron Norris seguntes un guión adaptau por Andrew Deutsch, Rick Marx, David L. Walker y Harry Alan Towers basau en Platoon Leader, as memorias de James R. McDonough: Con una dirección de fotografía d'Arthur Wooster, una banda sonora orichinal de George S. Clinton y una producción cinematografica de Harry Alan Towers ta la productora cinematografica Breton Film Productions, en l'elenco d'a cinta partecipan, entre d'atros, os actors Michael Dudikoff, Robert F. Lyons, Rick Fitts, Michael DeLorenzo, Tony Pierce, Jesse Dabson y William Smith. Como curiosidat, ye a sola cinta d'o director Aaron Norris a on no partecipa su chirmano Chuck Norris.
(486958) Arrokoth
Caracteristicas
2014 MU 69 tien una color roya suchestiva de compuestos organicos. 2014 MU 69 se piensa que orichinalment estió dos obchectos, "Ultima" y "Thule", que con o tiempo se tocoron y fusionoron en l'obchecto visible hue.
Platoon Leader
A cinta se centra en a persona d'o tenient Jeffrey Knight, un oficial recient licenciau de l'Academia Militar de West Point que plega en o Vietnam mientres a guerra de Vietnam, y mas que mas en a relación entre lo tenient y los suyos soldaus, que en un primer momento no lo respectan prou en considerar-lo un pardal sin experiencia. A cinta s'ambienta en calendata indeterminada mientres os anyos 1960 y lo suyo rodache se fació en Sudafrica.
(486958) Arrokoth
Exploración
2014 MU 69 estió descubierto lo 26 de chunio de 2014 fendo servir d'o Telescopio espacial Hubble.
Con a vesita d'a sonda New Horizons l'1 de chinero de 2019, 2014 MU 69 acayeixeba l'obchecto mas leixano en o Sistema Solar visitau per una nau espacial.
New Horizons vinió nomás que 3500 km de 2014 MU 69, tres vegadas mas cerca que la trobada con Plutón.
Leucocito
thumb|300px|Menas de leucocitos (en [[anglés): monocitos (Monocyte), linfocitos (Lymphocytes), neutrofilos (Neutrophil), eosinofilos (Eosinophil) y basofilos (Basophil).]]
Brión
Brión ye un municipio espanyol d'a comunidat autonoma de Galicia que se troba en a provincia d'a Coruña. A suya población ye de 7.957 habitants (2021), en una superficie de 74,90 km² y una densidat de población de 105 hab/km².
Leucocito
Os leucocitos (d'o griego λευκός "blanco", y κύτος "bolsa") u globulos blancos son un conchunto de celulas sanguinias que s'encargan d'a respuesta immunitaria, encargadas d'esfender a l'organismo contra substancias extranyas u achents infecciosos (antichenos). S'orichinan en o miollo osio y en o teixiu limfatico.
Os leucocitos son celulas mobils que se troban en a sangre transitoriament. A diferencia d'os eritrocitos (globulos royos), no contienen pigmentos y per ixo se les qualifica de globulos blancos.
As valors normals oscilan entre 5.000 y 11.000 per mm³.
Son as unicas celulas sanguinias con nuclio, mitocondrias y atros organulos celulars. Son capables de mover-se librement per meyo de pseudopodios. A suya grandaria oscila entre os 8 y os 20 µm. O suyo tiempo de vida vareya entre qualques horas dica meses y anyos. Istas celulas pueden salir d'os vasos sanguinios a traviés d'un mecanismo clamau diapedesi.
Menas de leucocitos
Os leucocitos se dividen en dos grans clases:
Gilena
A suya población ye de 3.960 habitants (2010), en una superficie de 50,97 km² con una densidat de población de 77,69 hab/km².
Cheografía
A localidat de Gilena ye situata a 465 metros d'altaria sobre o livel d'a mar, a una distancia de 104 km d'a ciudat de Sevilla, a capital d'a suya provincia y d'Andalucía.
Boqueixón
Boqueixón ye un municipio espanyol d'a comunidat autonoma de Galicia que se troba en a provincia d'a Coruña. A suya población ye de habitants, en una superficie de 73,18  km² y una densidat de población de 0 hab/km²..
Lons
Lons (Lons en occitán, Lons en francés y oficialment) ye una comuna occitana en o departamento francés de Pireneus Atlanticos, districto de Pau, cantón de Lescar, Gave y Tierras d'o Pont Long (en ye a suya capital) y rechión de Nueva Aquitania. A comuna yera parte de l'antiga provincia de Biarn.
A suya población ye de 11.154 habitants (1999) en una superficie de 11,53 km², con una densidat de población de 967,39 hab/km².
Demografía
2005: población provisional seguntes o INSEE.
Dreito Penal Internacional
O Dreito Penal Internacional ye a branca d'o Dreito Penal que estudeya y define os crimens internacionals y regula o funcionamiento d'os Tribunals Internacionals competents ta chuzgar a os individuos con responsabilidat churidica en ixos crimens, ta imponer as penas que corresponda. Ista branca ye una evolución d'o Dreito Internacional clasico, que nomás consideraba a os estatos como subchectos de Dreito Internacional.
Encara que bi ha atros precedents d'emplego, como dimpués d'a Primera Guerra Mundial, ye en 1945, dimpués d'a Segunda Guerra Mundial, cuan s'inician os prencipios churidicos d'o Dreito Penal Internacional, con os clamatos Chudicios de Nuremberg.
Dende 1998, en a ciudat neerlandesa de Den Haag tien a suya seu o Tribunal Penal Internacional (u Corte Penal Internacional), o primer tribunal de chusticia internacional permanent.
Tratato de Versailles
Dimpués d'a Primera Guerra Mundial, o Tratato de Versailles teneba unas clausulas ta portar debant d'os tribunals de chusticia a os responsables de bels crimens comesos mientres a guerra. Sindembargo, o principal responsable d'ixos actos, o kaiser Guillén II, se refuchió en os Países Baixos, que li atorgoron asilo politico.
Chudicios de Nuremberg
Dimpués d'a Segunda Guerra Mundial, as potencias aliaus acordoron a clamata Carta de Londres u Estatuto de Londres d'o Tribunal Militar Internacional, ta chuzgar os crimens comesos mientres a guerra por o nazismo en os países ocupatos: o chenocidio, os crimens contra a Humanidat, os crimens de guerra y os crimens contra a paz. Un tribunal similar se creyó ta os crimens chaponeses en Asia, o Tribunal Penal Militar Internacional ta Extremo Orient.
Os Chudicios de Nuremberg celebratos con ixas premisas estioron a base d'o desembolique d'o Dreito Penal Internacional. Asinas, a Resolución 95 de l'Asamblea Cheneral de l'Organización d'as Nacions Unidas, d'11 d'aviento de 1946, reconoixeba os prencipios d'a Carta de Londres y tamién as sentencias d'os Chudicios de Nuremberg; ta o suyo desarrollo pretendeba a codificación d'un Codigo Penal Internacional y tamién d'establir un Tribunal permanent ta l'enchudiciamiento d'ixos crimens. Sindembargo, o tribunal permanent no fue establito.
Yugoslavia y Ruanda
A fins d'o sieglo XX se fació evident a necesidat d'un tribunal permanent, y se reactivó o intrés por o Dreito Penal Internacional, por a situación en Yugoslavia mientres as Guerras yugoslavas en 1991-2001 y as suyas importants violacions d'o Dreito Penal Internacional, pero tamién por o impacto social d'o chenocidio de Ruanda en 1994.
Como consecuencia d'ixos feitos, en 1993 a Organización d'as Nacions Unidas establió un Tribunal Penal Internacional ta l'Antiga Yugoslavia, y en 1994 s'establió o Tribunal Penal Internacional ta Ruanda.
Antiparte, a Comisión de Dreito Internacional (u organo dependent d'a ONU) elaboró una normativa churidica que sirvió ta la sinyatura en 1998 d'o clamato Estatuto de Roma, por o cual s'establiba a Cort Penal Internacional.
Tribunals
Actualment, amás d'a Cort Penal Internacional, bi ha atros tribunals ta enchudiciar situacions concretas. Istos tribunals, creyatos ta casos ad hoc, son:
Crimens internacionals
Os principals crimens internacionals son:
Lunatz
L'1 de chinero de 2017 se fusionó con a comuna de Pegulhan.
La Zaragozana (Val de Linars)
La Zaragozana ye una montanya de 1.909 metros d'altaria situada en a provincia de Teruel, en a sierra de Sollavientos (Serranías de Gúdar).
Comunidat autonoma
350px|thumb|right|Mapa d'as comunidaz autonomas. Una comunidat autonoma ye una entidat territorial que, dentro d'a ordenanza constitucional d'o Estato espanyol, ye adotada d'autonomía lechislativa y competencias executivas, asinas como d'a facultat d'administrar-se por meyo d'os suyos propios representants. O tarabidau d'o Estato espanyol en Comunidaz Autonomas ye recullito en a Constitución Espanyola de 1978. L'articlo 2 reconoixe y guarancia o dreito a l'autonomía d'as nacionalidaz y rechions que composan o Estato.
A división politica y admenistrativa d'Espanya tien a forma de decisiete comunidaz autonomas, antimás de Ceuta y Melilla, d'os cuals os estatutos d'autonomía lis otorgan o ran de ciudaz autonomas.
Tabla d'as comunidaz
As 17 comunidaz autonomas, con as suyas provincias y as suyas capitals, son:
As dos ciudaz autonomas son:
Oracions condicionals en francés
Las oracions condicionals en francés se fan con una proposición subordinada de que l'acción ye sozmesa a l'acción de la principal. Las conchuncions condicionals como si introducen las proposicions subordinadas.
Situación siempre verdadera
Se pueden trobar en descripcions de fenomenos fisicos u realidatz descriptivas.
Maura Tombelli
Maura Tombelli, naixida de Montelupo Fiorentino (Ciudat metropolitana de Florencia, Italia) en 1952, ye una astronoma aficionada italiana, autora d'o descubrimiento de mas de doscientos asteroides. Alazetó lo suyo treballo en o campo de l'Astronomía como observadora d'estrelas variables. Ye miembro de l'American Association of Variable Star Observers.
L'asteroide 9904 Mauratombelli descubierto en 1997 por os astronomos italianos Andrea Boattini y Luciano Tesi recibe lo suyo nombre en a suya honor.
Oracions condicionals en francés
Situación real u posible
Tipicament lo verbo de la principal va en futuro simple u en imperativo y lo de la subordinada en present d'indicativo.
Oración condicional hipotetica
Pueden expresar una hipotesi realizable en lo present:
Manimenos estas estructuras tamién se fan servir pa expresar condicions u hipotesis irreals en lo present, u mesmo absurdas:
Oracions condicionals mixtas
Bi ha unas oracions condicionals que expresan condicions pareixidas a las anteriors mesclando-se-ne components.
Hi ha oracions que expresan una situación present chunto con una situación pasada que la explica. Estas oracions expresan una hipotesi en lo pasau pero con una conseqüencia en lo present:
Bi ha oracions que expresan una hipotesi en lo pasau tenendo en quenta habitos, constumbres, circunstancias u caracteristicas que continan presentando-se en lo present: